Cesare Maldini

**Cesare Maldini** bio je italijanski nogometaš i trener. Najveći dio karijere proveo je u AC Milanu. Autoritativni odbrambeni igrač, sa dobrom tehnikom i izvrsnim čitanjem igre, obično je igrao na poziciji centarhalfa ili libera iako je mogao igrati i desnog beka.

## Biografija 
Rođen je u Trstu. Njegov sin Paolo jedno vrijeme bio je igrač s najviše nastupa za reprezentaciju Italije (sada je treći, iza Buffona i Cannavara). Njegovi unuci Christian i Daniel igrali su u omladinskim kategorijama Milana, a Daniel je uvršten u prvi tim u sezoni 2020/21.

## Igračka karijera 
### Klubovi 
Počeo ju je 1952. u Triestini, a 1954. prešao je u Milan, u kojem je imao dosta uspjeha i na domaćem i na međunarodnom planu, odigravši 347 utakmica i postigavši tri gola.

Kao igrač osvojio je četiri prvenstva Italije i jednu UEFA Liga prvaka s Milanom, u kojem je pet godina bio i kapiten.

### Reprezentacija 
Za A-reprezentaciju nastupio je 14 puta od 1960. do 1963, a posljednje dvije godine bio je i kapiten, ali je bio manje uspješan nego u Milanu. Debitirao je 6. januara 1960. u pobjedi 3:0 protiv Švicarske

## Trenerska karijera 
### Počeci 
Nakon završetka igračke karijere postao je trener. Novu karijeru počeo je 1970. kao pomoćnik Nerea Rocca u Milanu, u kojem je nakratko bio i glavni trener između 1972. i 1974, osvojivši Italijanski kup i Kup pobjednika kupova 1973, a malo je nedostajalo da osvoji i prvenstvo te godine. Kasnije je trenirao Foggiu (1974–1976), Ternanu (1976–1977) i Parmu (1978–1980), koja se tada takmičila u Serie C1 (3. ligi) i kojoj je Maldini pomogao da uđe u Seriju B.

### Selektor Italije U-21 
Godine 1986. postao je selektor italijanske reprezentacije U-21, u kojoj je ostao 10 godina i s kojom je osvojio rekordne tri uzastopne titule na evropskim prvenstvima (1992, 1994, 1996). Fabio Cannavaro, Gianluigi Buffon i Francesco Totti, članovi pobjedničke ekipe s prvenstva 1996, kasnije su osvojili i seniorsko SP 2006. u Njemačkoj. Također je bio selektor italijanske olimpijske reprezentacije na OI 1992. i 1996.

Italija je žrijebom svrstana u grupu B sa Čileom, Kamerunom i Austrijom. *Azzurri* su bili pobjednici grupe remiziravši sa Čileom 2–2 u prvoj utakmici i Austriju 2–1. U osmini finala savladana je i Norveška s 1:0, čime je Italija osigurala nastup u četvrtfinalu protiv domaćina, Francuske. Nakon remija bez golova Francuska je eliminirala Italiju boljim izvođenjem penala i na kraju osvojila i titulu svjetskog prvaka.

Maldini je dao ostavku nakon prvenstva usljed žestokih kritika u italijanskim medijima na račun njegove navodne ultraodbrambene i "staromodne" taktike nadahnute *catenacciom*, koja je uključivala tradicionalnu odbrambenu liniju sa sistemom "čovjek na čovjeka", kao i libera. Također je kritiziran zbog izostavljanja Gianfranka Zole iz reprezentacije i oklijevanja da zajedno u napad stavi kreativne napadače Roberta Baggia i Del Piera, odabravši umjesto toga da budu zamjena jedan drugome u drugom poluvremenu; ove kontroverzne zamjene uspoređene su s onima koje je vršio Ferruccio Valcareggi na SP 1970, kad su jedan drugog mijenjali Sandro Mazzola i Gianni Rivera.

### SP 2002. s Paragvajem 
Nakon što je 2001. kratko vodio Milan kao privremeni trener, u januaru 2002. postao je selektor reprezentacije Paragvaja. Njegovo imenovanje uzrokovalo je neke kontroverze zato što domaći treneri nisu dobili priliku (to je izazvalo neuspješan pokušaj sindikata trenera da isposluje da Maldini bude deportiran zbog kršenja propisa o imigraciji) i što je Maldini slabo govorio španski jezik. Uprkos tome, imao je podršku zvijezde reprezentacije, golmana Joséa Luisa Chilaverta, kao i još nekolicine starijih igrača. Preuzeo je ekipu koja se već plasirala na SP 2002. u Južnoj Koreji i Japanu, postavši sa 70 godina najstariji selektor na tom prvenstvu (njegov sin Paolo bio je kapiten italijanske reprezentacije na istom prvenstvu)., poraza 1–3 od Španije i pobjede istim rezultatom protiv Slovenije. U osmini finala Paragvaj je izgubio 0:1 od kasnijeg finalista, Njemačke, i to golom Olivera Neuvillea u 89. minuti.

## Nakon povlačenja 
Po završetku SP-a 2002. Maldini se vratio u Milan, gdje je radio kao skaut za talente. Kasnije je radio i kao sportski analitičar za beIN Sports, a 2012. i za Al Jazeeru, s Alessandrom Altobellijem.
* Zlatna klupa za životno djelo: 1996
* Kuća slavnih AC Milana
* Kuća slavnih italijanskog nogometa

## Reference 
## Vanjski linkovi 
* Cesare Maldini  na *figc.it* 
* Cesare Maldini  na *Enciclopediji del Calcio* 
* Cesare Maldini na *MagliaRossonera.it* 
* Cesarea Maldini na *eu-football.info*   

Kategorija:Rođeni 1932.
Kategorija:Umrli 2016.
Kategorija:Biografije, Trst
Kategorija:Italijanski nogometaši
Kategorija:Italijanski nogometni treneri
Kategorija:Nogometaši Triestine
Kategorija:Nogometaši AC Milana
Kategorija:Nogometaši Torina
Kategorija:Igrači na Svjetskom prvenstvu u nogometu 1962.
Kategorija:Treneri AC Milana
Kategorija:Treneri Calcio Foggie
Kategorija:Treneri Ternana Calcia
Kategorija:Selektori nogometne reprezentacije Italije
Kategorija:Selektori nogometne reprezentacije Paragvaja